# **Kommunen som klimavennlig innkjøper**

**HVA:**

Gjennom å sette ambisiøse og målrettede klimakrav i byggeprosjektene, vil offentlige innkjøpere både bidra til å redusere det enkelte prosjekts klimaavtrykk, og til å gjennomføre det grønne skiftet lokalt, nasjonalt og globalt.

**HVORFOR:**

Bygg- og anleggsnæringen representerer 15 prosent av Norges samlede utslipp. Reduksjon i næringens utslipp vil derfor ha stor verdi. Næringen har også et stort potensiale for å redusere sitt klimaavtrykk, fordi både bestillere og næringen selv har høye ambisjoner for det grønne skiftet, og gode tradisjoner for samarbeid. Dersom offentlige bestillere stiller gode og målrettede krav utviklet av bestillere og næringen i fellesskap, vil klimaavtrykket reduseres vesentlig. Når mange stiller de samme kravene, vil det påvirke og endre markedet i en grønnere retning.

**HVORDAN:**

* Det stilles standard anbefalte klimakrav i samtlige byggeprosjekter for (se vedlegg) uten markedsdialog:
  + Gips
  + Isolasjon
  + Stål
  + Tre
  + Betong
  + Maskiner og drivstoff
  + Avfall
* Krav til fossilfrie og utslippsfrie byggeplasser stilles etter lokal markedsdialog
* Krav ut over dette stilles etter gjennomført markedsdialog lokalt
* Det stilles krav om klimagassregnskap (se innledningen i vedlegg)
* Sertifisering gjennom BREEAM anbefales i prosjekter der kunden har rammer til dette